Από οικονομικής σκοπιάς αποτελεί ισχυρό λόγο για την Ελλάδα να φύγει από το ευρώ, δήλωσε στο Bloomberg o Τέντ Μάλοχ

O υποψήφιος πρέσβης των ΗΠΑ στην ΕΕ, Τέντ Μάλοχ, μιλώντας στο Bloomberg, προχώρησε σε μια δήλωση "βόμβα". Σύμφωνα με τον κ. Μάλοχ η Ελλάδα θα πρέπει να φύγει από το ευρώ. «Δεν θέλω να μιλήσω για την Ελλάδα αλλά πιστεύω πως από οικονομικής σκοπιάς αποτελεί ισχυρό λόγο για την Ελλάδα για να φύγει από το ευρώ», υπογράμμισε χαρακτηριστικά.

Παράλληλα, υπογράμμισε ότι υπάρχουν εύλογα ερωτήματα για το «εάν θα πρέπει να υπάρχει» πρόγραμμα στήριξης για την Ελλάδα αλλά και ποιος θα πρέπει να είναι υπεύθυνος για την χρηματοδότησή του.

Πάντως η αναφορά "βόμβα" έρχεται τη ώρα που το ΔΝΤ, δεν έχει λάβει απόφαση για το εάν θα συμμετάσχει στο ελληνικό πρόγραμμα. Ωστόσο ο Μάλοχ είπε δεν γνωρίζει ποια στάση θα τηρήσει η νέα κυβέρνηση απέναντι στις αποφάσεις του ΔΝΤ.